এফ্রাইন আমেস্কুয়া
এফ্রাইন আমেস্কুয়া (স্পেনীয়: Efraín Amezcua; ৩ আগস্ট ১৯০৭ – ১৫ সেপ্টেম্বর ১৯৭০) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের পুরো সময় আতলান্তে এবং মেক্সিকোর হয়ে একজন মধ্যমাঠের খেলোয়াড় হিসেবে খেলেছিলেন। ১৯২৮–২৯ মৌসুমে, মেক্সিকীয় ফুটবল ক্লাব আতলান্তের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; আতলান্তে প্রায় ১৫ মৌসুম অতিবাহিত করে অবসর গ্রহণ করেছিলেন। ১৯৩০ সালে, আমেস্কুয়া মেক্সিকোর হয়ে আন্তর্জাতিক পর্যায়ে অভিষেক করেছিলেন, যেখানে তিনি সর্বমোট ২ ম্যাচে অংশগ্রহণ করেছিলেন। তিনি মেক্সিকোর হয়ে ১৯৩০ ফিফা বিশ্বকাপে অংশগ্রহণ করেছিলেন।